梁建民

梁建民，人稱「第一」，係前香港馬評人。

生平
梁建民為幾份香港報紙，包括《新報》、《天天日報》等做過馬經版主編同作家，曾經出版過《第一馬經》同《賽馬勝經》。

由1970年代起，佢同馬評人董驃喺亞洲電視主持賽馬節目，佢嘅肉緊而又獨特嘅評述風格，深入民心。2006年2月董驃病死，佢係喪禮中八個扶靈人士其中一個。

梁氏亦曾經為香港賽馬會做過沿途走位嘅評述員，又曾經做過香港評馬同業協進會執委，係該會嘅創會會員。

1991年加入澳門賽馬會，做咗主席嘅特別助手，之後喺1997年獲委任做執行董事，並喺2000年得到董事局委任，做咗澳門賽馬會行政總裁，並且喺澳門定居。

2006年9月，佢突然中風暈咗，經過當地醫院睇過之後就由直升機送返香港醫治，發現患上腦癌。2007年，因為健康理由辭咗行政總裁職務，轉做董事局特別顧問。

2008年11月6號，喺沙田仁安醫院因病死亡，當時75歲。

香港賽馬會《經典20》1983年同德、快樂八十賽事片段
圖片專輯-澳港盃賽後晚宴-賽馬新聞-賽馬資訊-香港賽馬會

香港馬評人
香港主持人
梁氏